На основу члана 112. став 3. Статута општине Инђија- пречишћен текст („Службени лист општине Инђија“ број 9/13),

 Скупштина општине Инђија на седници одржаној дана 27.новембра 2017. године, донела је

**ОДЛУКУ**

**О ПРИСТУПАЊУ ПРОМЕНИ СТАТУТА ОПШТИНЕ ИНЂИЈА**

**Члан 1.**

 Прихвата се Предлог Председника општине Инђија, број 02-300/2017-I од 15.11.2017. године, да се приступи промени Статута општине Инђија („Службени лист општине Инђија“ број 9/13-пречишћен текст).

 **Члан 2.**

Промене у Статуту општине Инђија, извршиће се ради усаглашавања са одредбама Закона о одбрани („Службени гласник РС“ број 116/07, 88/09, 104/09, 10/15), у смислу допуне надлежности органа општине које проистичу из тог закона, као и да се уреде сва друга питања из надлежности општине у складу са важећим законским прописима.

 **Члан 3.**

 Ова Одлука ступа на снагу осмог дана од дана објављивања у „Службеном листу општине Инђија.“

 **СКУПШТИНА ОПШТИНЕ ИНЂИЈА**

**Број:02-315/2017-I Председник,**

**Дана:27. новембра 2017.године**

**Инђија Милан Предојевић**

 **ОБРАЗЛОЖЕЊЕ**

 Чланом 112. став1. и 2. Статута општине Инђија („Службени лист општине Инђија“ број 9/13-пречишћен текст), регулисано је да предлог за доношење или промену Статута општине, може поднети најмање 10% бирача општине, 1/3 одборника и председник општине. Предлог се подноси у писаном облику са образложењем.

 Ставом 3. овог члана, регулисано је да Одлуку о приступању промени Статута, доноси Скупштина општине, већином гласова од укупног броја одборника.

 Ставом 4. регулисано је да нацрт Одлуке о промени Статута, утврђује Комисија коју образује Скупштина општине. По утврђивању нацрта Одлуке, прибавља се мишљење одборничких група Скупштине општине, а након тога Скупштина општине доноси Одлуку о измени Статута већином гласова од укупног броја одборника.

 Председник општине као овлашћени предлагач, поднео је дана 15.11.2017. године, Предлог за промену Статута општине Инђија, број 02-300/2017-I у циљу усаглашавања Статута општине, са одредбама Закона о одбрани („Службени гласник РС“ број 116/07, 88/09, 104/09, 10/15), као и да се уреде сва друга питања из надлежности општине у складу са важећим законским прописима.

 С обзиром на изнето, предлаже се Скупштини општине да Одлуку о приступању промени Статута општине Инђија, усвоји у тексту како је дат у материјалу.

 Одељење за правне и скупштинске послове